
Kasutusloa andmine (Papli tn 42)
1. ASJAOLUD JA MENETLUSE KÄIK

29.05.2019.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 5910) Papli tn 42 kinnistutel asuva sauna (ehitisregistri kood 121290113)  kasutamiseks koos sauna auditi aruandega (töö nr A69, FIE Olga Medvedjeva). Auditi aruande kokkuvõtliku üheselt mõistetava üldise hinnanguga ehitisele kohaselt „sauna ehitusaasta on 2006. aasta. Ekspluatatsioonilise kontrolli tulemusena on kindlaks tehtud, et ehitis vastab oma otstarbele ja selle kasutusviis on ohutu.  Ehitis ei avalda negatiivset mõju ümbritsevale keskkonnale. Saun vastab ehitamise ajal kehtinud normidele ja nõuetele, ei ole tuleohtlik. “
30.05.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/09975, menetluse nr 173635 mis suunati ehitusseadustiku § 54 lg 6 kohaselt ehitisregistri kaudu Päästeameti Ida Päästekeskusele,  Narva Linnavalitsuse Linnamajandusametile, maaosakonnale ja arhitektuuriosakonnale kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. 21.10.2019 lõplikult kõrvaldatud puudustega ehitusdokumendid on omaniku poolt taasesitatud läbivaatamisele. EHR keskkonnas on genereeritud kasutusloa eelnõu nr 1911371/09975-5. 

	21.10.2019 kõik menetlusse kaasatud isikud kooskõlastasid kasutusloa taotluse kasutusloa väljastamiseks. Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Ehitis vastab olulistele tuleohutusnõuetele, kuid puudub nõuetele vastav tuletõrje veevarustus“. 

Ehitusseadustiku § 130 lõike 2 punkti 2 kohase kontrolli kohta on 17.10.2019 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

Kõik kaasatud isikud, ehitusettevõtja, omanikujärelevalve vastutavad spetsialistid ning hoone omanik hindasid Papli tn 42 kinnistule püstitatud sauna vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.
	


Vastavalt Narva Linnavalitsuse 26.11.1997 korraldusele nr 146-k „AÜ Gamma piiride ja pindala kinnitamine“ Papli tn 42 kinnistud kuuluvad AÜ Gamma üldpindala koosseisu. Aastaringselt tule kustutamiseks veevõtu võimalus AÜ-s  Gamma puudub.

AÜ Gamma on asutatud eelmise sajandi 80-ndate aastate alguses, umbes 39 aasta jooksul on AÜ Gamma  territooriumil ehitatud ja kasutatud nii aiamaju kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole Papli tn 42 kinnistute omanike kohustus. Aiandusühistu kohustub tagama tuletõrje meetmed vastavalt AÜ Gamma hoonestus-planeerimise projektile (projekt nr 14/89).
Seega ehitusseadustiku § 55 kohaselt kasutusloa andmisest keeldumise põhjused puuduvad ning saunale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba Papli tn 42 kinnistul oleva sauna kasutamiseks (ehitisregistri kood  121290113, auditi aruanne töö nr A69, FIE Olga Medvedjeva). 

  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

